ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660020287 ขอให้ตรวจสอบใบอนุญาตจัดตั้งสถานที่และใบอนุญาตประกอบกิจการจำหน่ายอาหาร และตรวจสอบการชำระภาษีของร้าน บริเวณร้านจำหน่ายอาหารประเภท ก๋วยเตี๋ยวเป็ด จุดสังเกตเดินทางเข้ามาภายในซอยลาดปลาเค้า 66 เข้าไปประมาณ 300 เมตร จะพบร้านทางด้านขวามือ ลักษณะร้านจะทำด้วยเมทัลชีทกันเป็นห้องๆ หน้าร้านจะมีป้ายไวนิลที่ระบุว่า "ก๋วยเตี๋ยวเป็ด...เนื่องจากเจ้าของร้าน (ทราบชื่อเล่น) บุคคลเพศหญิง อายุประมาณ 60 ปี รูปร่างสันทัด สีผิวคล้ำ สูงประมาณ 155 เซนติเมตร ร้านจะเปิดช่วงเวลา 06.00-15.00 น.หยุดวันจันทร์ แต่ทางร้านและลูกจ้างมักจะมีการให้อาหารนก ซึ่งจะมาทั้งนกพิราบ ,นกกระจอก ,นกกางเขน ,นกเอี้ยง และอีกา โดยนำอาหารมาโรย บริเวณหน้าร้านและลานจอดรถร้านเพื่อให้นกกิน ในช่วงเวลาประมาณ 06.00-07.00 น.และตลอดทั้งวัน (ไม่สามารถระบุเวลาที่แน่ชัด) เมื่อให้เป็นประจำจากที่มีนกจำนวนไม่มากที่มากินอาหาร ตอนสถานการณ์การแพร่ระบาดโรคติดเชื้อไวรัสโคโรนา 2019 (COVID-19) หยุดให้อาหารแล้ว ทำให้ไม่มีนกบินมา เมื่อวันที่ 21 ธันวาคม 2564 ผู้ร้องแจ้งว่ามีนกพิราบประมาณ 7-8 ตัว เข้ามาสร้างรังและเกาะตามบ้านเรือนของประชาชนในพื้นที่ เมื่อนกรู้ว่าช่วงเวลาไหนเป็นช่วงเวลาที่เจ้าของร้านจะมาให้อาหารก็จะมาเกาะรอตามหลังคา และระเบียงบ้านของเพื่อนบ้าน สร้างความเดือดร้อนมากเพราะนกมีการขับถ่ายมูลเกิดความสกปรกต่อบ้านเรือน ไม่สามารถตากผ้าได้ อีกทั้งมีสัตว์เลื้อยคลานที่เข้ามากินนก อาทิ งู และตัวเงินตัวทอง ประสบปัญหามาเป็นระยะเวลาประมาณ 3-4 ปี เบื้องต้นเคยแจ้งเรื่องไปยัง สำนักงานเขตบางเขน และศูนย์รับแจ้งทุกข์กรุงเทพมหานคร หมายเลขสายด่วน 1555 จำนวน 6 ครั้ง เบื้องต้นผู้ร้องได้รับทราบรายงานผลการปฏิบัติงานจากกรุงเทพมหานครแล้ว ครั้งล่าสุด ตามเลขที่รับแจ้ง Traffy Fondue (884FPD) กรุงเทพมหานคร โดยสำนักงานเขตบางเขน ฝ่ายสิ่งแวดล้อมและสุขาภิบาล ร่วมกับฝ่ายเทศกิจ ได้ลงพื้นที่ตรวจแนะนำแก่เจ้าของร้านเป็ด.... ขณะตรวจสอบไม่พบมีการให้อาหารนกพิราบ ในส่วนอาหารที่สำหรับไหว้ศาลพระภูมินั้น ได้มีอุปกรณ์ปกปิด เพื่อมิให้นกพิราบมารับประทาน ทั้งนี้จึงได้มีคำแนะนำให้เจ้าของร้านฯ ห้ามมิให้อาหารนกพิราบโดยเด็ดขาด ในส่วนเรื่องของการสับเปิดนั้น ได้แนะนำให้หามาตรการป้องกัน เพื่อลดผลกระทบแก่ประชาชนใกล้เคียง โดยผู้ร้องแจ้งว่า การแก้ไขเหตุเดือดร้อนรำคาญจากการให้อาหารนกพิราบนั้น ได้รับการแก้ไขในบางส่วน แต่นกพิราบไม่มีทางหนีไปไหนได้ เพราะร้านฯ สับเป็ดเมื่อไหร่ก็โยนให้เนื้อเป็ดให้กับนกพิราบกินด้วย และกรณีที่ต้องการขอให้ตรวจสอบใบอนุญาตประกอบกิจการจำหน่ายอาหารฯ หากไม่มีใบอนุญาตดังกล่าว ก็ต้องทำการปิดร้านฯตามกฎหมายกำหนด แต่ปัจจุบันนี้ (วันที่ 17 พฤษภาคม 2566) ร้านก๋วยเตี๋ยวเป็ดฯ ยังเปิดให้จำหน่ายได้ตามปกติ และวันที่ 16 เวลาประมาณ 11.00-12.00 น. มีเจ้าหน้าที่ของสำนักงานเขตบางและเจ้าหน้าที่ฝ่ายเทศกิจ ลงพื้นที่ไปยังร้านก๋วยเตี๋ยวเป็ดฯ จากนั้นเห็นเจ้าหน้าที่ฯ เดินถือถุงก๋วยเตี๋ยวเป็ดออกมา (ซึ่งไม่ทราบว่าซื้อมาซื้อก๋วยเตี๋ยวเป็ดหรือไม่อย่างไร) แต่ผู้ร้องเห็นว่าเจ้าหน้าที่ที่ลงพื้นที่ก็ทราบปัญหาดังกล่าวอยู่แล้ว แต่ยังไม่ดำเนินการใดๆ จึงประสงค์ให้หน่วยงานที่เกี่ยวข้องพิจารณาดำเนินการเรื่องดังกล่าว //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น #ศรท #ศรท1111 #1555 #citydata #1555 #citydata
#1555 #citydata